Vremea azi, 23 martie. Temperaturi ridicate și atmosferă plăcută în majoritatea regiunilor țării. Mediile sunt de 18 grade
Astăzi avem temperaturi ridicate și atmosferă plăcută în majoritatea regiunilor. În zona intracarpatică vor fi ceva înnorări, iar pe seară și la noapte un val de ploi intră prin vestul țării.
Maximele pornesc de la 11-12 grade în estul Transilvaniei și ajung la 20-21 de grade în vestul României.
Vremea în țară
Vedem ce se întâmplă în fiecare regiune și începem cu Dobrogea și cu Bărăganul, pe unde se anunță o zi foarte frumoasă. Norii apar destul de rar, însă vântul are unele intensificări. Maximele depășesc mediile perioadei și ating 18 grade în Bărăgan.
Mai sus, în Moldova sudică și în nordul Munteniei avem soare, câțiva nori și un vânt cam insistent. Amiaza ne aduce vreme caldă pentru acest moment al anului și în jur de 18 grade în termometre.
În jumătatea nordică a Moldovei și în Bucovina domină atmosfera însorită. După o dimineață cam rece, la amiază se face mai cald decât ar fi normal: în zona Bacăului se vor înregistra 19 grade. Norii se înmulțesc la apropierea serii, iar peste noapte o să plouă.
În nordul Transilvaniei și în Maramureș soarele se arată trecător, iar pe seară și la noapte apar și ploile. Și aici se încălzește față de ziua trecută: maximele ajung la 18, chiar 19 grade în Maramureș, pe la Satu Mare.
Vreme schimbătoare găsim și în ținuturile vestice. Vedem puțin soarele printre nori, iar după prânz temperaturile urcă până la 20-21 de grade. După lăsarea serii, un val de ploi cuprinde toată regiunea. Tot atunci vântul o să aibă unele intensificări.
În Transilvania este cam frig în orele dimineții, mai ales în depresiuni. O să fie ceva înnorări, dar amiaza ne aduce vreme caldă și temperaturi de până la 16 grade. Peste noapte o să plouă puțin și în această zonă.
În Oltenia soarele strălucește în cea mai mare parte a zilei. Vântul adie plăcut și se face mai cald decât ieri: în vestul provinciei se ating 19 grade. La noapte se adună câțiva nori, dar șansele de ploaie sunt reduse.
Un aer mai cald ajunge și în sudul României. Avem atmosferă însorită, vânt domol și până la 19 grade în Lunca Dunării.
Vremea în București
În București avem o zi frumoasă, cu soare, câțiva nori și un vânt activ. Se mai încălzește față de ieri și, după prânz, se ating 18 grade. La noapte minimele ajung la 5 grade în centrul orașului și un grad la periferie.
Vremea la munte
La munte găsim vreme caldă, cu soare în cea mai mare parte a zilei. Norii se înmulțesc la apropierea serii și peste noapte, când apar precipitații sub toate formele. Vântul are unele intensificări.
Sursa: Pro TV
Etichete: vreme,
Dată publicare:
23-03-2024 07:20